
Sülysáp Város Önkormányzata Képviselő-testületének

2016. május 26-án tartandó munkaterv szerinti ülésére

6. napirendhez

Tárgy:
A gyermekjóléti és gyermekvédelmi feladatok 2015. évi ellátásáról szóló értékelés megtárgyalása
Tisztelt Képviselő-testület!

A gyermekek védelméről és gyámügyi igazgatásról szóló 1997. évi XXXI. törvény 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. 
Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 170/A. §-a alapján a települési önkormányzat által készítendő átfogó értékelés tartalmi követelményei a következők:

1. A település demográfiai mutatói, különös tekintettel a 0-18 éves korosztály adataira.

2. Az önkormányzat által nyújtott pénzbeli, természetbeni ellátások biztosítása:
a) a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,
b) egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,
c) gyermekétkeztetés megoldásának módjai, kedvezményben részesülőkre vonatkozó statisztikai adatok.

3. Az önkormányzat által biztosított személyes gondoskodást nyújtó ellátások bemutatása:

a) gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),

b) gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.

4. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.

5. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

6. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

7. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

Kérem az ennek alapján elkészített értékelést szíves megtárgyalását és jóváhagyását.

…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete a gyermekek védelméről és gyámügyi igazgatásról szóló 1997. évi XXXI. törvény 96. § (6) bekezdése alapján a Sülysáp Város Önkormányzata gyermekjóléti és gyermekvédelmi feladatainak 2015. évi ellátásáról készített átfogó értékelést megtárgyalta és jóváhagyja.

	Átfogó értékelés 

Sülysáp Város Önkormányzata 
gyermekjóléti és gyermekvédelmi feladatainak 

2015. évi ellátásáról


A gyermekjóléti és gyermekvédelmi feladatokat a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a végrehajtására kiadott 149/1997. (IX. 10.) Kormányrendelet (továbbiakban: Kormányrendelet), illetőleg helyben a gyermekek védelmének helyi rendszerétről szóló 12/2010. (VIII. 26.) önkormányzati rendelet, valamint a helyi szociális ellátásokról szóló 3/2015. (II. 20.) önkormányzati rendelet szabályozza. 
A Gyvt. 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. 
Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.
Ennek alapján Sülysáp Város Önkormányzata gyermekjóléti és gyermekvédelmi feladatainak 2015. évi ellátásáról a következő átfogó értékelést adjuk – a Kormányrendelet 170/A. §-a szerinti tartalommal: 
I. A település demográfiai mutatói
2015. december 31. napján Sülysáp Város állandó
lakosságának száma:
8.240 fő


ebből kiskorúak (0-17 év) összesen:
1.554 fő

Korcsoportonkénti megosztásban:
	Korcsoport (év)
	Férfi (fő)
	Nő (fő)

	0-2 
	126
	128

	3-5
	117
	113

	6-13 
	373
	327

	14-17
	192
	178

	0-17 összesen:
	808
	746

	
	
	

	18-54
	2242
	2087

	55-59
	289
	294

	60-69
	473
	576

	70-
	236
	489

	18- összesen:
	3240
	3446

	
	
	

	Teljes lakosság összesen:
	4048
	4192


II. Az önkormányzat által nyújtott pénzbeli, természetbeni ellátások biztosítása

Pénzbeli ellátások

[A] Rendszeres gyermekvédelmi kedvezmény és Rendszeres gyermekvédelmi kedvezményhez kapcsolódó pénzbeli ellátás
A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult: a gyermekétkeztetés normatív kedvezményének, természetbeni támogatásnak (augusztus, november hónapban), az ingyenes tankönyvnek az igénybevételére. Az augusztus és november hónapban folyósított természetbeni támogatást Erzsébet-utalvány formában kell nyújtani.

A rendszeres gyermekvédelmi kedvezményre való jogosultság megállapítását a szülő vagy más törvényes képviselő, illetve a nagykorú személy a lakóhelye szerint illetékes települési önkormányzat jegyzőjénél kérheti. A jegyző a támogatásra való jogosultságot 1 év időtartamra állapítja meg. A rendszeres kedvezményre való jogosultság kezdő időpontja a kérelem benyújtásának napja. 
A jegyző annak a gyermeknek állapítja meg a jogosultságát,

· akinek családjában az egy főre jutó havi jövedelem összege nem haladja meg az öregségi nyugdíj mindenkori legkisebb összegének 140 %-át (2015. évben  39.900,- Ft) ha 

· a gyermeket egyedülálló szülő, illetve más törvényes képviselő gondozza, vagy

· a gyermek tartósan beteg, illetve súlyosan fogyatékos, vagy

· a nagykorúvá vált gyermek esetén, ha megfelel az egyéb feltételeknek vagy

· a fentiekbe nem tartozó esetekben annak a gyermeknek, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegétnek 130 %-át (2015. évben 37.050,- Ft) feltéve, 

· hogy a vagyoni helyzet vizsgálata során az egy főre jutó vagyon értéke nem haladja meg a törvényben meghatározott értéket.
A jogosultság a gyermek nagykorúvá válása esetén is megállapítható, ameddig közoktatási intézményben a nappali oktatás munkarendje szerint tanulmányokat folytat, de legfeljebb 23. életévének betöltéséig, továbbá ha a jogosult felsőfokú oktatási intézmény nappali tagozatán tanul, legfeljebb a 25. életévének betöltéséig.

A rendszeres gyermekvédelmi kedvezményre való jogosultság megállapításakor

· a havi rendszerességgel járó - nem vállalkozásból, illetve őstermelői tevékenységből származó - jövedelem esetén a kérelem benyújtását megelőző hónap jövedelmét,

· a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát kell figyelembe venni, azzal, hogy a vállalkozásból szerzett jövedelemszámításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.

Vagyon alatt azt a hasznosítható ingatlant, járművet, továbbá vagyoni értékű jogot kell érteni, amelynek egy főre jutó értéke a gyermeket gondozó családban

· külön-külön számítva az öregségi nyugdíj legkisebb összegének húszszorosát, vagy 

· együtt számítva az öregségi nyugdíj legkisebb összegének hetvenszeresét meghaladja. 

A vagyoni helyzet vizsgálata kiterjed a közös háztartásban élő közeli hozzátartozók vagyonára.

Nem minősül vagyonnak az az ingatlan, amelyben a szülő vagy a tartásra köteles más törvényes képviselő életvitelszerűen lakik, az a vagyoni értékű jog, amely az általuk lakott ingatlanon áll fenn, továbbá a mozgáskorlátozottságra vagy tartós betegségre tekintettel fenntartott gépjármű.
A rendszeres gyermekvédelmi kedvezményre jogosult gyermek után a gyermek családba fogadó gyámjául kirendelt hozzátartozó pénzbeli ellátásra jogosult, ha a gyermek tartására köteles, és nyugellátásban, korhatár előtti ellátásban, szolgálati járandóságban, balettművészeti életjáradékban, átmeneti bányászjáradékban, megváltozott munkaképességű személyek ellátásaiban, időskorúak járadékában vagy olyan ellátásban részesül, amely a nyugdíjszerű rendszeres szociális ellátások emeléséről szóló jogszabály hatálya alá tartozik. 

A rendszeres gyermekvédelmi kedvezmény és az ahhoz kapcsolódó pénzbeli ellátás iránti kérelmet a szülő vagy más törvényes képviselő, illetve a nagykorú kérelmező a lakcíme szerint illetékes települési önkormányzat polgármesteri hivatalánál vagy a kormányablaknál terjesztheti elő.
Sülysápon az elmúlt évben rendszeres gyermekvédelmi kedvezményhez kapcsolódó pénzbeli ellátás megállapítására - a gyám kérelmére - öt gyermek esetében került sor. Két gyermek esetében az ellátás megszüntetésre került. 2015. december 31. napján négy gyermek részesült ellátásban.  

Rendszeres gyermekvédelmi kedvezmény tárgyévi változásai:

Rendszeres gyermekvédelmi kedvezmény tárgyévi ráfordításai:

Tárgyév december 31-én rendszeres gyermekvédelmi kedvezményre jogosult családok száma a gyermekek száma szerint:
[image: image3.jpg]> 3 | 57 |G vagy annal

; Osszesen
Sor- Megnevezés iy (brcrdre+h)
szam gyermekes cs alad ok szama
2 b 3 ] T e T T Fl
Rendszeres gyermekvédelmi kedvezmeény (Gywt 19.§ (1) bekezdes)
01 [csaladokszama 62 49 24 15] 3 153
02 | Ebbol: egyedulalls sziilo 27 18] 7 3 1 56

Rendszeres gyermekvédelmi kedvezményhez kapcsolodo penzbeliellat

§ (1) bekezdés)

as (Gyvt 19

03 |csaladokszama

2

04 | Ebbol: egyedutalis gyam





Rendszeres gyermekvédelmi kedvezményre jogosultak jövedelem megoszlás szerint:

[B] Önkormányzati segély
A települési önkormányzat képviselő-testülete a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére a rendeletében meghatározottak szerint önkormányzati segélyt nyújtott a tárgyév első két hónapjában. 
Jogszabályváltozás miatt az önkormányzati segély 2015. február 28. napjával kivezetésre került a szociális ellátások közül, helyébe a települési támogatás lépett 2015. március 1. napjával.

Önkormányzati segéllyel kapcsolatos tárgyévi adatok:

[C] Települési támogatás

A szociális igazgatásról és a szociális ellátásokról szóló 1993. évi III. törvény változása miatt a Képviselő-testület megalkotta a helyi szociális ellátásokról szóló 3/2015. (II. 20.) önkormányzati rendeletét. A rendeletben meghatározásra került a települési lakásfenntartási támogatás, települési létfenntartási támogatás, települési krízistámogatás és a települési temetési kölcsön jogosultsági feltételei. A Képviselő-testület felhatalmazása alapján átruházott hatáskörben a támogatások megállapításáról a támogatás bevezetésétől, 2015. március 1. napjától a polgármester dönt. 

Települési támogatásban részesített személyek, támogatási esetenként:
[image: image6.jpg]Tamogatasban részesitett

|Tdmogalc‘xsl esetek

Felhasznalt osszeg]

szemelyek
=ima (E Ft, kerekitve)
Sor- Megnevezés W o
szam osszesen | penzbeli | 1M | penzbeli| teme- | termé-
|szetbem szetbeni | pénzbeli | ETE
formaban tamogatva
3 b 73 d e T g [
01 |Egyszer részesilt segélyben 99 5 99| 5| ser]  s00)
02 [Ketszer részesiit segelyben 27| 54 278
Haromszor vagy tobbszor részesult
B [ 12 40| 207}
04 |Havi rendszerességgel részesiilt segélyben £ R I R D
05 |Kamatmentes kolcson formajaban részesit
segélyben
06 |Bsszesen (01-05. sorok) a0| 61| q4g]  so7] 12s6] 1736] 5327]
[ lakhatashoz kapcsolodo rendszeres
07 kiadasok viselésehez (pl. szemetd, 143 143 1251 4827]
vizdi, lakbér atvallalasa stb.)
2 lakhatasi Kiadasokhoz kapcsol6dd
08 hitralékot felhalmozo szemelyek
részere
2 18_ életevet betoltott tartdsan beteg
09 hozzétartozéjanak az apolasat,
gondozasat végzo szemely részére
Ebbal
10 2 gysgyszerkiadasok viselésehez
rendkivili telepulési tamogatas (Szt
1" 1 5 berendes) 138] 138 193] 1082
cayeb telepUlés] tamogatas keretében
nyditott ellatas
12 2 21 5 9| 5| ss2]  s00)





Tárgyév december hónapban települési támogatásban részesülők megoszlása életkor és nemek szerint:

[D] Hátrányos/halmozottan hátrányos helyzet megállapítása
Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:
a) a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,
b) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,

c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

Halmozottan hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az a)-c) pontjaiban meghatározott körülmények közül legalább kettő fennáll.
A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre – külön döntésben, a rendszeres gyermekvédelmi kedvezményre való jogosultsággal egyező időtartamra – megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.

A hátrányos vagy halmozottan hátrányos helyzet fennállásának megállapítása a rendszeres gyermekvédelmi kedvezményre való jogosultság megállapítását követően is kérelmezhető. Ebben az esetben a meghatározott feltételek fennállását a kérelem benyújtásának időpontjára vonatkozólag kell vizsgálni, valamint a hátrányos és halmozottan hátrányos helyzet a kérelem benyújtásának napjától a fennálló rendszeres gyermekvédelmi kedvezmény időtartamára állapítható meg.
Megállapított hátrányos és halmozottan hátrányos helyzetű gyermekek és nagykorúvá vált gyermekek 2015 évi adatai:

[E] Óvodáztatási támogatás 

A települési önkormányzat jegyzője az óvodáztatási támogatásra való jogosultságát - kérelmére - annak a szülőnek vagy családbafogadó gyámnak állapítja meg, akinek gyermeke tekintetében a halmozottan hátrányos helyzet fennállását a jegyző megállapította, és legkésőbb annak az óvodai nevelési évnek a kezdetéig, amelyben az ötödik életévét betölti, megkezdi az óvodai nevelésben való tényleges részvételt és a kérelem benyújtását közvetlenül megelőző időszakban legalább két hónapon keresztül rendszeresen járt óvodába. Első alkalommal 20.000,- Ft, második alkalommal 10.000,- Ft járt gyermekenként.
2015. szeptember 1. napjával  megszűnt az óvodáztatási támogatás igénylésének lehetősége, a szülők ösztönzésére bevezetett támogatás a kötelező óvodáztatás bevezetése miatt vált szükségtelenné.

A tárgyévben óvodáztatási támogatásban részesített gyermekek száma támogatási alkalmak és életkor szerint:

Természetbeni ellátások

[A] Étkezési térítési díj támogatása 

A személyes gondoskodást nyújtó alapellátás keretében biztosított gyermekek napközbeni ellátása személyi térítési díjának megfizetésére a szülői felügyeleti joggal rendelkező szülő vagy más törvényes képviselő köteles. 

A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege. 2015. szeptember 1. napjától a gyermekvédelmi törvény változása miatt az  étkezési térítési díj kedvezményeket igénybe vevők köre jelentősen megváltozott az előző időszakhoz képest.

Étkezési térítési díj kedvezmények 2015. szeptember 1-jétől:
	
	nevelésbe vett gyermek
	RGYK-ban részesülő gyermek
	Tartósan beteg-fogyatékos*
	három- vagy többgyermekes család **
	Jövedelmi helyzet alapján***

	bölcsőde
	100 %
	100 %
	100 %
	100 %
	100 %

	óvoda
	100 %
	100 %
	100 %
	100 %
	100 %

	1-8. évf. iskola
	100 %
	100 %
	50 %
	50 %
	-

	nappali tagozatos egyéb
	100 %
	50 %
	50 %
	50 %
	-



* Bölcsőde, óvoda: gyermek beteg, vagy a családjában nevelnek TB-F gyermeket, iskolától felfelé: igénybevevő gyermek TB-F

** Itt nem vehető figyelembe a nevelőszülőnél ideiglenes hatállyal elhelyezett gyermek, valamint a nevelőszülőnél elhelyezett nevelésbe vett gyermek és utógondozói ellátásban részesülő fiatal felnőtt.

*** A családban az 1 főre eső nettó jövedelem nem haladja meg a nettó minimálbér 130 %-át, azaz 2015-ben a 89.408 Ft-ot.

A gyermekétkeztetés tárgyévi adatai:
	Kedvezmény
	Igénybevétel (fő)

	Teljes áron étkező gyermekek száma
	204

	Normatív jogon kedvezménnyel étkező gyermekek száma
	452

	ebből
	

	tartós beteg gyermek
	15

	három- vagy több gyermekesek
	126

	RGYK-ban részesülők
	187

	jövedelem alapján (csak óvod és bölcsőde esetében)
	107

	nevelésbe vett gyermekek  
	17


Az előző év adataival összehasonlítva látható, hogy a kedvező jogszabályi változások hatására a normatív jogon kedvezménnyel étkező gyermekek száma 295 főről 452 főre növekedett. 

Ezzel szemben a teljes árat fizető gyermekek száma csökkent, 318 fő helyett a tárgyévben 204 fő fizetett teljes árat az étkezésért. 

[B] Gyermekszegénység elleni program keretében nyújtott nyári gyermekétkeztetés 

Sülysáp Város Önkormányzata a „Gyermekszegénység elleni program keretében” nyári étkeztetés biztosítása támogatására pályázatot nyújtott be. 

A pályázat célja, a 2015. június 16. napjától 2015. augusztus 28. napjáig terjedő időszak alatt a rendszeres gyermekvédelmi kedvezményben részesülő gyermekek részére ingyenesen, vagy a rendszeres gyermekvédelmi kedvezményben nem részesülő gyermekek részére kedvezményesen biztosítson napi egyszeri meleg ebéd biztosítása volt.

Közel 30 gyermek törvényes képviselője előzetes igénybejelentése alapján kérte gyermeke számára a meleg ebéd biztosítását. 

Az ebédet a Sülysápi Móra Ferenc Általános Iskola étkezőjében lehetett elfogyasztani, vagy elvitelre átvenni. Az ebéd elfogyasztását, elvitelét igénybevételi naplóban rögzítettük. A pályázatban megítélt összeggel 2015 szeptemberében rendben elszámoltunk.   
III. Az Önkormányzat által biztosított  személyes gondoskodást nyújtó ellátások bemutatása

A személyes gondoskodás keretébe tartozó, önkormányzatunk által biztosítandó gyermekjóléti alapellátások a gyermekjóléti szolgáltatás és a gyermekek napközbeni ellátása a gyermekek átmeneti gondozása.

[A] Gyermekek napközbeni ellátása
A gyermekek napközbeni ellátásaként a családban élő gyermekek életkorának megfelelő nappali felügyeletét, gondozását, nevelését, foglalkoztatását és étkeztetését kell megszervezni azon gyermekek számára, akiknek szülei, nevelői, gondozói munkavégzésük - ideértve a gyermekgondozási díj folyósítása melletti munkavégzést is -, munkaerő-piaci részvételt elősegítő programban, képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő munkarendjéhez igazodik.

A gyermekek napközbeni ellátását különösen az olyan gyermek számára kell biztosítani, akinek fejlődése érdekében állandó napközbeni ellátásra van szüksége, akit egyedülálló vagy időskorú személy nevel, akinek a szülője, gondozója szociális helyzete miatt az ellátásról nem tud gondoskodni.

A gyermekek napközbeni ellátásának formái - a gyermekek életkorának megfelelően - a bölcsőde, a hetes bölcsőde, a családi napközi, a családi gyermekfelügyelet, a házi gyermekfelügyelet, az alternatív napközbeni ellátás.
Önkormányzatunk a gyermekek napközbeni ellátását – a nem óvoda- és tanköteles gyermekek részére, valamint szünidőben az ő számukra is – bölcsőde, valamint nyári napközi formájában 2015. évben is biztosította.
[B] Gyermekjóléti ellátás
A gyermekjóléti és családsegítő szolgáltatást 2015. évben a Sülysáp Környéki Szociális Társulás keretében biztosítottuk. Sülysápon 3 fő családgondozó látta el ezeket a feladatokat a Társulás által fenntartott Sülysáp Környéki Szociális Szolgáltató alkalmazásában. 
A Szolgálat a nyolc társult településen két fő főállású egyetemi végzettségű pszichológust is foglalkoztatott ez idő alatt.

A gyermekjóléti szolgálat gondozási eseteiben hátrányos és veszélyeztetett gyermekekkel találkozik. A gyermekek veszélyeztetettségének okai egyrészt a családok anyagi helyzetére vezethetők vissza. Sokan küzdenek anyagi problémákkal, ez a gyermekek minőségi étkezésében nagy számban megmutatkozik. A családlátogatások során figyelemmel kísérik a háztartásvezetést, főzési szokásokat, gyermeknevelés esetleges hiányosságait. A családokat szükség esetén tanácsokkal látják el, alkalmanként adománnyal segítik a rászorulókat. 

A mindennapos megélhetési gondok miatt a családok túlzott mértékben vállalnak kölcsönöket, abban a reményben, hogy így könnyebb lesz az életük, de az anyagi bizonytalanság csak tovább fokozódik. Közüzemi számláikat nem tudják fizetni, így a szolgáltatások kikapcsolásra kerülnek.

Nagyon sok családban alakul ki családi-kapcsolati konfliktus, veszekedés, amelyeknek folyamatos szemtanúi, rosszabb esetben résztvevői a családban élő gyermekek. Ilyenkor elsősorban a szülők között folynak viták, de gyakran a gyermekek válnak másodlagos áldozatokká. A családi viszályoknak gyakran kiváltó oka az alkoholos befolyásoltság, melynek gyakori következménye az agresszív viselkedés. 

A gyermekbántalmazás minden formája károsan befolyásolja az egészséges személyiségfejlődést. Vannak olyan szülők, akik olyan súlyos formában bántalmazzák gyerekeiket, hogy életre szóló nyomot hagynak a lelkükben. 

A tankötelezettség elmulasztása mindig számottevő. A családgondozás hatására némi javulás mutatkozik az iskolába járási morál területén, de még mindig előfordulnak olyan tanulók, akik kötelezettségeiket időnként megszegik. A 16. életévet betöltött már nem tanköteles gyermekkel a családsegítő szolgálat foglalkozik.

2015. évben a gyermekjóléti szolgálat keretében 57 gyermeket gondoztak alapellátásban, 12 gyermeket védelembe vétel mellett, 24 gyermek szakellátásban él és 1 gyermek volt utógondozásban. Ideiglenes hatállyal 2 gyermeket helyeztek el. 

Az alapellátásban gondozott gyermekeket nemcsak az iskolai hiányzásaik miatt gondozták, számos gyermek deviáns magatartása miatt kerül látókörükbe, valamint a szülők életvitele, elhanyagoló magatartása miatt veszélyeztetett a gyermek. 

A gyermekek védelembe vétele többségében a szülő magatartása, nem megfelelő életvitele miatt volt indokolt a tavalyi évben. Gyakori a családon belüli veszekedés, konfliktus, szülő szenvedélybetegsége, aminek a gyermek a szenvedő alanya. A védelembe vétel során a szülőkkel, gyermekkel való kapcsolattartás intenzív, valamint a gyermek életterébe tartozó szakemberekkel is folyamatos. 

Az átmeneti nevelésben lévő gyermekek közül egy gyermeket sikerült hazagondozni a vér szerinti családjához, a gyermek utógondozásban részesül. Utógondozás esetén figyelemmel kísérik a gyermek életét és elősegítik visszailleszkedését az iskolai életbe, társadalmi környezetbe. 

A szakellátásban élő gyermekeket nagyon nehéz hazagondozni a szüleikhez, ugyanis a szülő szenvedélybetegsége, életvitele, elhanyagoló magatartása nem teszi lehetővé a hazagondozást. 

A legtöbb probléma a szülők vagy család életviteléből adódott, azonban a szülői elhanyagolás és családi-kapcsolati konfliktusok száma is nagy. 

A magatartászavar/teljesítményzavar és a gyermek intézménybe való beilleszkedésének a nehézsége mögött az igazolatlan iskolai hiányzások állnak és a gyermek/tanuló nem megfelelő magatartása, viselkedése. Gyakori az iskolai verekedés és a deviáns magatartásformák megjelenése az oktatási intézményekben. 

Családon belül 2015. évben 9 esetben történt bántalmazás. A bántalmazások nagy része szülő-szülő közötti bántalmazásban nyilvánult meg. 

A tankötelezettséggel kapcsolatos mulasztások ügyében jelenleg a járási hivatalok járnak el.

A szolgálat a Polgármesteri Hivatallal szemben, a klienskör számára könnyen megközelíthető helyen. A szolgálat három helyiségből áll, két dolgozószoba és egy interjúszoba áll a rendelkezésünkre. Az interjúszobában keddi napokon pszichológus fogadja a hozzá járó ügyfeleket, szerdai napokon pedig a pártfogó felügyelő tartja fogadóóráit. 

A dolgozószobákban elhelyezett faliújságokon az aktuális információkat olvashatják a várakozók. Az iroda nem túl nagy, de felszereltsége megfelelő. Telefon, internet használat, illetve e-mail elérhetőség van. Az iratok tárolása zárható szekrényben történik. 

Az épület jól megközelíthető, részben megfelel az akadálymentes elérhetőség követelményeinek. Az adományok raktározása problémát jelent, mert amikor egyszerre érkezik nagyobb ruha vagy játékadomány, akkor nincs hol tárolni. 

Problémát jelent még az élelmiszerosztások alkalmával a nagyobb mennyiségű, ill. hűtött áru tárolása. 

Ügyfélfogadási idő az önkormányzati ügyfélfogadási renddel megegyezik. Kedden és csütörtökön pszichológusi félfogadás, családlátogatás és adminisztrációs munka folyik.

Félfogadási időben önként keresheti fel a szolgálatot a segítségre szoruló lakosság. Mindezek ellenére, ha kliens panasszal, problémával jön a félfogadási időn kívül, megpróbálnak segíteni.

A jelzőrendszer tagjaival a munkakapcsolat, az előző évekhez hasonlóan intenzíven működik. Az elmúlt év során a sülysápi rendőrökkel több esetben dolgoztak együtt. A családgondozók a védőnőkkel, a pedagógusokkal rendszeresen végeznek családlátogatást, szükség szerint intézkednek. A védőnőkkel együtt több családot keresnek fel, mert ők is egyre több problémával találják magukat szemben, ezekre közösen keresik a megoldást.

Az önkormányzat szociális- és gyámügyi előadójával, hatósági iroda vezetőjével napi szintű, rendszeres munkakapcsolatban állnak.  

A Területi Gyermekvédelmi Szakszolgálattal és a Sülysápon működő nevelőszülő-tanácsadóval szoros munkakapcsolat alakult ki, folyamatosan konzultálnak az átmeneti nevelésben lévő gyermekek ügyeiben, több kapcsolattartás zajlik a szolgálat helyiségeiben.

A Ceglédi Tanulási Képességet Vizsgáló Bizottsággal több esetben volt szükség közös munkára, minden esetben a szülői hanyagság miatt maradtak el a szükséges vizsgálatok, ehhez kérték a segítségüket. 

A Pest Megyei Igazságügyi Hivatal pártfogó felügyelőjével nagyon jó kapcsolatot sikerült kialakítani. Együttműködésük nagyon hatékony, az év során több közös családlátogatás valósult meg a pártfogolt gyermekeknél, akik a gyermekjóléti szolgálat gondozásában is állnak. 

Más gyermekjóléti szolgálatok családgondozóival az elmúlt évek folyamán fokozatosan jó kapcsolat alakult ki egyes gyermekek ügyében.

Egészségügyi intézményekkel, kórházakkal rendszeres a telefonos kapcsolat, bármilyen veszélyeztető körülményt tapasztalnak, jeleznek a Szolgálat felé, szükség esetén írásban teszik meg jelzésüket.

A Szolgálat által felvállalt egyéb tevékenységek:

· A Szolgálat a korábbi évekhez hasonlóan 2015-ben is nagy szerepet vállalt a segélyek és adományok elosztásában. A Magyar Élelmiszerbank Egyesülettel együttműködve, továbbra is hatékonyan segélyezte az ellátottakat. A tavalyi év folyamán két alkalommal osztottak élelmiszert. A Magyar Élelmiszerbank Egyesület 2015-ben is megszervezte a karácsonyi, lakossági élelmiszergyűjtést.  A gyűjtésben harmadik alkalommal, önkéntesként részt vettek. Az akció keretében 180 kg tartós élelmiszert sikerült gyűjteniük, melyet 40 sülysápi gyermekes családnak juttattak el, még az ünnepek előtt.

· Az önkormányzat képviselő-testülete jóvoltából 2015-ben 300 rászoruló család kapott karácsonyi élelmiszercsomagot 3000, és 4000.- forint értékben, melynek összeállítását  és szétosztását  a Szolgálat dolgozói végezték. 

· A WAMKK által megrendezett gyermeknapon kézműves foglalkozással szórakoztatták az érdeklődő gyermekeket. Decemberben a Tűzoltó Mikulás ünnepségen, kézműveskedéssel foglalták le a gyerekeket. 

· Az elmúlt években hagyománnyá vált, hogy rászoruló gyermekeknek nyári táboroztatása az Erzsébet-program keretében. A 2015. évben negyedik alkalommal volt lehetőség pályázni az Erzsébet-program keretében. A pályázat sikeres elbírálásának köszönhetően, 110 gyermeket vittek táborozni  Balatonberény  településre. Sülysápról 13 gyermek élvezhette az egyhetes nyári tábor örömeit. 

· Mindemellett egész évben folyamatos az adományozás ruhát, kisebb felajánlott műszaki cikkeket (televízió, mikrohullámú sütő) az arra rászoruló családoknak, személyeknek, valamint gyakran kapnak bébiételt, pelenkát, tápszert jómódú szülőktől, amit továbbítanak a védőnőknek. 
IV. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása
Ellenőrzésre a gyámhatósági, gyermekvédelmi területen 2015. évben nem került sor. A gyermekjóléti és gyermekvédelmi szolgáltató tevékenységet végzők működését engedélyező hatóság fenti időszakban ellenőrzést nem végzett.  

V. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések)
2016. január 1-jéval a gyermekjóléti rendszer jelentősen átalakult, így a 2016-os év a tapasztalatszerzés éve lesz. A feladatokat immár az önkormányzati fenntartású Dr. Gáspár István Humánszolgáltató Központ látja el.

A Szolgálat által létrehozott jó gyakorlatokat tovább kell vinni, és hangsúlyt kell fektetni a az olyan programok továbbfejlesztésére, gyakoriságának növelésére, melyek a gyermekvédelmi prevenciós elképzelésekhez jól illeszkednek. Hatékonyan szolgálják a gyermekek hasznos szabadidő eltöltését, ezzel megakadályozva a gyermekek elkallódását, csavargását. 
Önkormányzatunk legfontosabb célkitűzései közé tartozik a meglévő intézmények biztonságos, stabil működtetése, preventív célú programok támogatása.
VI. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása
Településünkön bűnmegelőzési, rendészeti bizottság nem működött 2015. évben, azonban más bizottságok pl. Pénzügyi és Városfejlesztési Bizottság, Humán Szolgáltatások Bizottsága a bűnmegelőzéshez kötődő problémák közül számos témával foglalkozik.

A gyermek és a fiatalkorúakkal kapcsolatos a bűnmegelőzés és az áldozatvédelem tekintetében a településünkön működő Sülysáp Bogdán Flórián Önkéntes Tűzoltó Egyesülettel és a Sülysápi Polgárőr Egyesülettel, helyi Rendőrőrssel és a Rendőrkapitánysággal együttműködésünk jól működő. A fiatalkorúak által elkövetett bűncselekményekről a törvényben szabályozottak szerint értesítenek.

A Polgárőrség a gyermekvédelmi feladatok ellátása kapcsán a Szolgálat családgondozóival, a Rendőrőrs dolgozóival együtt működik. Településünkön számos civil és társadalmi szervezet működik, melyek a fiatalkorúak és gyermekkorúak szabadidő eltöltésének hasznos keretét adják. Közösségformáló szerepük igen jelentős, több régóta működő egyesület és alapítvány végez ilyen tevékenységet. Az egyesületeknek, szakköröknek, táboroknak igen jótékony hatásuk van, mert az itt eltöltött idő alatt a gyerekek nem csavarognak, felnőtt felügyelete alatt hasznosan töltik szabadidejüket. Így kevésbé van lehetőségük bűnelkövetővé vagy áldozattá válni. 

Az általános iskolákban bűnmegelőzéssel, iskolabiztonsággal, áldozattá válás megelőzésével kapcsolatban az osztályfőnöki órákon kapnak részletes felvilágosítást a tanulók.

Sülysápon iskolarendőr is részt vesz a 7-8. osztályosok szülői értekezletén, segít a felmerülő problémák kezelésében és megfelelő szakember felé irányítja a szülőket. Szervezi az iskola drogprevenciós előadásait.  

Kiemelt a gyermekvédelem szerepe a gyermek- és fiatalkorú bűnelkövetés megelőzésében, az intézményes együttműködés kialakításában, a gyermek-és fiatalkorúak marginalizálódásának megelőzésében, a jelzőrendszer működtetésében, a preventív munkában. A preventív munka része a gyermekek alapellátásban történő gondozása, de ide tartozik a gyermekeket, családokat érintő szolgáltatások igénybevétele, szabadidős programok biztosítása a céltalan csavargások elkerülésére. 

A gyermekek és fiatalkorúak érdekében továbbra is fontos a gyermekjóléti intézmények, a hatóság, a közoktatási intézmények a rendőrség a pártfogók az egészségügyi intézmények és civil szervezetek közötti érdemi együttműködés a bűnelkövetés és áldozattá válás megelőzésében.

VII. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció)
Sülysápon nagy számban képviseltetik magukat az alapítványok, egyesületek. Az egyesületek minden korosztály számára kínálnak lehetőséget kulturális és művelődési igényeik kielégítésére. 

Sülysápon viszonylag nagy számban képviseltetik magukat az alapítványok, egyesületek. Az egyesületek minden korosztály számára kínálnak lehetőséget kulturális és művelődési igényeik kielégítésére. 

Az általános iskolákban működő alapítványok Szent István Általános Iskola és a Móra Ferenc Általános Iskoláért Alapítványban kulturális, sport és szabadidő programokat szerveznek. 

1922 óta működik a Sülysápi Sport Egyesület nagy hagyományokkal rendelkező, sport tevékenységgel foglalkozó egyesület. A Taekwon-do Szakosztály 1986 óta működik. Heti többszöri elfoglaltságot biztosít a sportot szerető fiataloknak, edzőtáborokban vesznek részt és bemutatókon szerepelnek. A Sportkör keretein belül működik a Labdarúgó-szakosztály, a Kézilabda-szakosztály, Röplabda-szakosztály és a Taekwon-do Szakosztály, amely a magyar válogatott munkájában is részt vesz
Tápiómente Ökölvívó Egyesület és a Sülysápi Gyerekfoci Egyesület a gyermekek délutánjainak aktív és hasznos eltöltését segíti. 

Sülysápon az egyházak – Sülysápi I. Róm.kat. (Tápiósülyi) Egyházközség, Sülysápi II. (Tápiósápi) Egyházközség, Magyar Pünkösdi Egyház Sülysápi Gyülekezete, Baptista Gyülekezet, Maglódi/Sülysápi Református Egyházközség - hitéleti tevékenységet folytatnak, ifjúsági foglakoztatásokkal, szeretetszolgálattal, énekkari, kulturális tevékenységgel színesítik a lakosság közéletét.
Tápiómenti Tömegsport Alapítvány Tápió-vidék diák-és tömegsport életének fellendítése, kistérségi sportesemények, rendezvények szervezése és lebonyolítása, a sport és az egészséges életmódra nevelés népszerűsítése, tehetséggondozás.

Egészséges és Erkölcsös Ifjúságért Alapítvány az ifjúság egészségi, erkölcsi, vallási, családi és értékteremtő közösségi nevelésével foglakozik. Nyáron korosztályos bontásban táboroztatást végeznek Tápiószentmártonban saját táborhelyükön. 

Tápiómenti Kisbárka Egyesület a fogyatékkal élő gyermekek és szüleik segítését tűzte célul, közösségi programokat, játszóházat, kézműves foglalkozást, és táboroztatást szervez. 

Wass Albert Művelődési Központ a közművelődési tevékenység feltételeinek biztosítása mellett törekszik a civil szervezetekkel partneri együttműködésben szervezni a programokat. Nyilvános könyvári feladatokat lát el, valamint múzeumi tevékenységet végez, a helytörténeti kiállítás felügyelete a feladatkörébe tartozik. 

Sülysápi Amatőrcsillagász Közhasznú Egyesület, csillagászati ismeretek terjesztése a monori és nagykátai kistérségben. Gyermekek nyári táboroztatása.

A Sülysáp Bogdán Flórián Önkéntes Tűzoltó Egyesület feladata a település közbiztonságának, a lakosság nyugalmának biztosítása, bűnmegelőzés, prevenció, együttműködés a rendőrséggel, hivatásos tűzoltókkal.
Sülysápi Polgárőr Egyesület települési közbiztonság fenntartása, bűnmegelőzés.
Emberséggel az Emberért Közhasznú Egyesület érdekvédelmi és érdekképviseleti társadalmi szervezet. Elsősorban a szociálisan hátrányos helyzetűek támogatását, segítését tekinti fő feladatának.
Összefogás Sülysápért Egyesület a település fejlesztésével kapcsolatos tevékenységet folytat.

A Falu Érdekvédelmi Közösség fő tevékenysége a település természet és környezetvédelme az itt élő emberek, csoportok, képviselete, hagyományőrző és szórakoztató programok szervezése: Sülysápi Nyárváró BorZsongás, Hagyományos Szüreti Felvonulás, Adventi gyertyagyújtás stb.

Az EBADTÁK Amatőr Színjátszó Kör színes előadásaival a városi ünnepségek fényét emeli, lelkes gyerekek tucatjai tanítja a színjátszás alapjaira. 

Barátság Nyugdíjas Klub és a Sülysápi Nyugdíjas Hagyományőrző Pávakör hagyományőrző tevékenységének fenntartása, folytatása és átadása, a már kialakult kapcsolatok ápolása a Tápió menti, ill. egyéb települések hagyományőrző csoportjaival, feldolgozott népdalok előadása saját és más települések ünnepi rendezvényein.

